Na osnovu člana 115, 116 i 222 Zakona o planiranju prostora i izgradnji objekata ("Sl. list CG" br. 64/17, 44/18 i 63/18, 011/19, 082/20, 086/22, 004/23), Pravilnika o bližim uslovima za postavljanje, odnosno građenje privremenih objekata, uređaja i opreme ("Sl. list CG" br. 43/18, 76/18, 76/19),  i člana 34 stav 1 tačka 4 Statuta Opštine Zeta ("Službeni list Crne Gore-Opštinski propisi", br.012/23), Skupština opštine Zeta, na \_\_ sjednici održanoj dana \_\_. \_\_. 2023. godine, donijela je-

**Odluku**

**o pristupanju izradi Programa privremenih objekata od 2023. do 2027. godine**

**Član 1**

Pristupa se izradi Programa privremenih objekata (u daljem tekstu: Program) za teritoriju Opštine Zeta (u daljem tekstu: Opštine) za period od 2023. do 2027. godine.

**Član 2**

Područje za koje se izrađuje Program će biti definisano Programskim zadatkom.

**Član 3**

Površina zahvata Programa je teritorija Opštine Zeta sa njenim administrativnim granicama, u skladu sa PUP-om.

**Član 4**

Sredstva za izradu Programa će se obezbijediti iz budžeta Opštine Zeta.

**Član 5**

Ustupanje izrade Programa izvršiće se u skladu sa Zakonom o javnim nabavkama.

**Član 6**

Rok za izradu Programa je 75 (sedamdeset pet) dana od dana potpisivanja Ugovora i to:

1. Izrada Nacrta u roku od 30 dana od dana zaključenja Ugovora,
2. Pribavljanje mišljenja nadležnih institucija 20 dana,
3. Javna rasprava u trajanju od 15 dana,
4. Izrada Predloga programa 10 dana.

**Član 7**

Program se donosi se za period od pet (5) godina.

**Član 8**

Nosilac pripremnih poslova na izradi i donošenju Programa je Sekretarijat za lokalnu upravu.

**Član 9**

Ova Odluka stupa na snagu danom donošenja, a objaviće se u Službenom listu Crne Gore - Opštinski propisi.

Broj: 32-016/23- \_\_\_\_\_

Anovi, \_\_. \_\_. 2023.godine.

**Skupština opštine Zeta**

**Predsjednik,**

**Luka Krstović**

**Obrazloženje**

Pravni osnov za donošenje Odluke o pristupanju programa privremenih objekata nalazi se u članu 115, 116 i 222 Zakona o planiranju prostora i izgradnji objekata ("Sl. list CG" br. 64/17, 44/18 i 63/18, 011/19, 082/20, 086/22, 004/23), kojima je propisano da su privremeni objekti-objekti, uređaji i oprema čije se postavljanje odnosno građenje ne definiše planskim dokumentom; Privremeni objekti ne mogu se postavljati, odnosno graditi ako svojim postavljanjem odnosno građenjem narušavaju komunalne funkcije, ugrožavaju infrastrukturu i zelene površine, narušavaju integritet kulturnih dobara sa zaštićenom okolinom, ugrožavaju životnu sredinu, kao ni na lokacijama u neposrednoj blizini primarnih ugostiteljskih objekata definisanim programom privremenih objekata, bez obzira na kategoriju objekta, osim ako su u funkciji primarnog ugostiteljskog objekta (115).

Privremeni objekti postavljaju se odnosno grade u skladu sa Programom usklađenim sa državnim smjernicama razvoja arhitekture; Program sadrži, naročito: zone i smjernice sa urbanističkim uslovima za postavljanje privremenih objekata, kao i vrste, oblik i dimenzije privremenih objekata; Program donosi jedinica lokalne samouprave, za period od pet godina, a po prethodno pribavljenoj saglasnosti Ministarstva i organa državne uprave nadležnog za turizam i organa uprave nadležnih za zaštitu kulturnih dobara i zaštitu životne sredine u odnosu na zaštićena područja, kao i organa uprave nadležnog za saobraćaj u odnosu na privremene objekte uz državni put i organa lokalne uprave nadležnog za saobraćaj u odnosu na privremene objekte uz opštinski put; Program donosi Ministarstvo, po prethodno pribavljenom mišljenju jedinice lokalne samouprave, organa državne uprave nadležnog za turizam i organa uprave nadležnih za zaštitu kulturnih dobara i zaštitu životne sredine, kao i organa uprave nadležnog za saobraćaj u odnosu na privremene objekte uz državni put i organa lokalne uprave nadležnog za saobraćaj u odnosu na privremene objekte uz opštinski put; Program se objavljuje na internet stranici Ministarstva odnosno jedinice lokalne samouprave u roku od tri dana od dana donošenja; Urbanističke uslove za privremene objekte izdaje Ministarstvo odnosno jedinica lokalne samouprave, a tehničke uslove izdaje organ za tehničke uslove; Na izdavanje urbanističkih odnosno tehničkih uslova shodno se primjenjuju odredbe člana 74 Zakona o planiranju prostora i izgradnji objekata;

Pravilnikom o bližim uslovima za postavljanje, odnosno građenje privremenih objekata, uređaja i opreme ("Sl. list CG" br. 43/18, 76/18, 76/19), propisuju se bliži uslovi za vrstu objekata, uređaja i opreme, čije se postavljanje odnosno građenje ne definiše planskim dokumentom .

Članom 34 stav 1 tačka 4 Statuta Opštine Zeta ("Službeni list Crne Gore-Opštinski propisi", br. /23), propsiano je da Skupština donosi planove i programe razvoja za pojedine oblasti.